**NOTA INFORMATIVĂ**

la proiectul de Lege pentru modificarea unor acte normative

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Proiectul de Lege pentru modificarea unor acte normative (în continuare - Proiect de lege) a fost elaborat de către Comisia Națională a Pieței Financiare. Conform pct.40 din Regulamentul Guvernului, aprobat prin Hotărârea Guvernului nr.610/2018, Proiectul de lege este promovat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul de lege este elaborat în vederea executării prevederilor art.63 alin.(3) din Legea nr.198/2020 privind fondurile de pensii facultative (în continuare – *Legea nr.198/2020*). Proiectul include propunerile ce se referă la aducerea legislaţiei în concordanţă cu Legea nr.198/2020. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de lege nu transpune prevederi din legislația Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul de lege are drept scop racordarea unui șir de acte normative cu referință la fondurile nestatale de pensii prin substituirea/includerea în domeniul reglementat a normelor ce vizează fondurile de pensii facultative şi administratorii acestora.  Amendamentele incluse în Proiectul de lege vizează următoarele acte normative:   * Codul fiscal al Republicii Moldova nr. 1163/1997; * Legea nr.1164/1997 pentru punerea în aplicare a titlurilor I și II ale Codului Fiscal; * Legea nr.1325/1997 pentru aprobarea Clasificatorului general al legislației; * Legea nr.192/1998 privind Comisia Națională a Pieței Financiare; * Legea nr.1418/2000 cu privire grupele financiar-industriale; * Codul Penal al Republicii Moldova nr.985/2002; * Legea nr.407/2006 cu privire la asigurări; * Legea contabilității nr.113/2007; * Legea nr.220/2007 privind înregistrarea de stat a persoanelor juridice și a întreprinzătorilor individuali; * Codul contravențional al Republicii Moldova nr. 218/2008; * Legea nr.160/2011 privind reglementarea prin autorizare a activității de întreprinzător; * Legea nr.171/2012 privind piața de capital; * Legea nr.179/2016 cu privire la întreprinderile mici și mijlocii; * Legea nr.308/2017 cu privire la prevenirea și combaterea spălări banilor și finanțării terorismului; * Legea nr.2/2020 privind organismele de plasament colectiv alternative. |
| **5. Fundamentarea economico-financiară** |
| Implementarea Proiectului de lege nu implică cheltuieli financiare și alocarea de mijloace financiare din contul bugetului de stat sau al Comisiei Naționale a Pieței Financiare. |
| **6. Modul de încorporare a actului în cadrul normativ în vigoare** |
| Proiectul de lege se corelează cu prevederile actelor normative în vigoare, care se află în conexiune, şi nu afectează concepția generală ori caracterul unitar al cadrului normativ în vigoare. |
| **7. Avizarea şi consultarea publică a proiectului** |
| Potrivit art.32 alin.(1)-(3) din Legea nr.100/2017cu privire actele normative și Legea nr. 239/2008 privind transparența în procesul decizional, proiectul este plasat pe pagina – web oficială a autorității de supraveghere ([www.cnpf.md](http://www.cnpf.md); compartimentul „cadru normativ”, subcompartimentul „consultări publice”, a Ministerului Finanțelor (la compartimentul „transparență decizională”), precum și se remite spre avizare instituțiilor de resort, și se supune consultărilor publice. |
| **8. Constatările expertizei anticorupție** |
| Potrivit art.34 alin.(1) și art.35 din Legea nr.100/2017, Proiectul de lege se remite Centrului Naţional Anticorupţie pentru a fi supus expertizei anticorupție. |
| **9. Constatările expertizei de compatibilitate** |
| Proiectul de lege nu necesită efectuarea expertizei de compatibilitate cu legislația Uniunii Europene. |
| **10. Constatările expertizei juridice** |
| Potrivit art.34 alin.(1) și art.37 din Legea nr.100/2017, Proiectul de legese remite Ministerului Justiției pentru efectuarea expertizei juridice de către. |
| **11. Constatările altor expertize** |
| Conform art. 1 din Legea nr. 235/2006 cu privire la principiile de bază de reglementare a activității de întreprinzător, proiectele de acte normative din sectorul financiar bancar și nebancar sunt exceptate de la efectuarea analizei impactului de reglementare asupra activității de întreprinzător. |

**Secretar de Stat** *(semnat electronic)* **Tatiana IVANICICHINA**